钦定古今图书集成/明伦汇编/氏族典/第088卷 > 卢叔武
## 钦定古今图书集成/明伦汇编/氏族典/第088卷 > 卢叔武

按《北齐书卢叔武传》，“叔武，范阳涿人，青州刺史文伟
从子也。父光宗，有志尚，叔武两兄观仲，并以文章显
于洛下。叔武少机悟，豪率轻侠，好奇策，为贺拔胜荆
州开府长史。胜不用其计，弃城奔梁。叔武归本县，世
宗降辟书，辞疾不到。天保初，复征，不得已至邺，杨愔
往候之，以为司徒谘议，称疾不受。肃宗即位，召为太”
子中庶子，加银青光禄大夫。世祖践阼，拜仪同三司、
都官尚书，出为合州刺史。武平中，迁太子詹事、右光
禄大夫。齐灭，归范阳，遭乱城陷，以寒餧致毙。周将宇
文神举以其有名德，收而葬之。